Partiel Metamorfose hos Amblystoma mexicanum. 
Af 
C. 0. Jensen. 
With an English Summary. 
Axolotl’en er som bekendt i Besiddelse af en betydelig Evne 
til at tilpasse sin ydre Bygning efter de tilstedeværende Livsfor¬ 
hold. Saa længe Larverne er smaa, paavirkes deres Ydre dog ikke 
i væsentlig Grad af deres Opholdssteds større eller mindre Vand¬ 
dybde; men allerede hos Dyr, der er c. 1 2 Aar gamle, vil en 
væsentlig Sænkning af Vandlagets Højde medføre en Formindskelse 
af Gællerne med Skrumpning af Sidegrenene, medens omvendt Op¬ 
hold i dybt Vand medfører en stærkere Udvikling af Gællerne; 
og hos Larver, hos hvilke en Formindskelse af disse allerede har 
fundet Sted, vil Overflytning til dybt Vand have samme Virkning. 
Dette er endnu mere iøjnefaldende hos ældre Dyr; Gællerne hos 
disse er ofte ret stærkt reducerede til korte, tykke Stammer med 
faa og smaa Sidegrene eller uden saadanne; ved længere Tids 
Ophold i dybt Vand vokser der regelmæssigt forgrenede Sidegrene 
frem, snart kun paa de bageste, snart paa alle Gællestammerne. 
Hos de ældre Dyr, der holdes paa lavt Vand, er Hudbræmmerne 
paa Halen og særlig paa Ryggen ofte stærkt reducerede; ved Over¬ 
flytning til dybt Vand tiltager ogsaa disse Dannelser i Højde. 
En paabegyndt Forvandling kan under visse Omstændigheder, 
hvad enten den er indtraadt spontant eller kunstig fremkaldt (f. Eks. 
ved Thyreoidea-Fodring"), standse, for saa vidt den ikke har naaet 
det Stadium, der er kendetegnet ved gentagne universelle Hud¬ 
skifter; de ofte stærkt reducerede Gæller og Hudbræmmer vil da 
ret hurtigt vokse frem paany, og Dyret igen ganske antage sit 
oprindelige larvale Udseende. Tvinges det halvt forvandlede Dyr 
til at leve under særlig ugunstige Forhold, kan Dyret holdes paa 
dette Mellemstadium endog i lang Tid; Marie v. Chauvin an- 
